Presidenti Trump dhe Zonja e Parë vizituan trupat amerikane në Irak 
Duke folur para trupave në Irak, presidenti Trump mbrojti vendimin e tij për t'u tërhequr nga Siria.
Presidenti Donald Trump dhe Zonja e Parë Melania Trump shkuan në Irak për të vizituar trupat një ditë pas Krishlindjes, vizita e parë e tij si president në një zonë konflikti. - tha presidenti. Udhëtimi sekret ndodh në mesin e një mbylljeje të pjesshme të qeverisë në Uashington shkaktuar nga financimi për murin e propozuar nga Trumpi në kufirin jugor me Meksikën. Javën e kaluar Trumpi njoftoi planet e debatueshme për tërheqjen e trupave amerikane nga Siria, pasi deklaroi fitoren mbi Shtetin Islamik. Ai njoftohet gjithashtu se ka urdhëruar Pentagonin të tërheqë afërsisht gjysmën e 14,000 trupave amerikanë të vendosur në Afganistan, duke filluar muajin e ardhshëm. Zyrtarët ushtarakë kanë paralajmëruar se tërheqja do ta zhyste rajonin në kaos. Sekretari i Mbrojtjes Jim Mattis dhe i dërguari i posaçëm i koalicionit global që lufton Shtetin Islamik, Brett McGurk, kanë dhënë dorëheqjen duke cituar mosmarrëveshjet me këtë politikë. Duke folur para trupave në Irak, presidenti Trump mbrojti vendimin e tij për t'u tërhequr nga Siria, duke deklaruar sërish fitore kundër grupit terrorist xhihadist. Vizita në Irak erdhi një ditë pasi Trump uroi për Krishtlindjet anëtarët e ushtrisë amerikane në mbarë botën nëpërmjet një videokonference nga Zyra Ovale. Pas telefonatës, Trump u kritikua nga disa media që raportuan se ai është presidenti i parë që nga viti 2002 që nuk kishte vizituar trupat amerikane gjatë Krishtlindjeve